Jirbħu l-kampjonat u l-finali knock-out Wara li fil-jiem li għaddew it-tim tal-waterpolo ta' San Ġiljan ASC rebaħ id-Double wara nuqqas ta' għoxrin sena mingħajr l-ebda unur, il-gazzetta Kull Ħ add tkellmet mal-President tal-istess klabb Daniel Aquilina dwar din il-ħolma li bħalissa qed jgħixu dawk kollha li għandhom x'jaqsmu ma' dan il-klabb u kif ukoll x'wassal għal dan is-suċċess tant mistenni mill-benjamini ta' dan il-klabb. Sena impenjattiva "Il-Kumitat ta' San Ġiljan ASC huwa kuntent ħafna b'din id-double storika li hija frott ta' snin ta' ħidma minn kulħadd biex il-klabb jerġa' jmur lura fil-post li jistħoqqlu. Din kienet sena impenjattiva ferm kemm għall-Kumitat kif ukoll għall-iskwadra u kulħadd ġibed ħabel wieħed biex irnexxielna nilħqu l-għanijiet tagħna. Meta klabb ma jirbaħx unuri għal ħafna snin li tirbaħ dik it-tazza li tbiddillek xortik ma jkunx faċli," fisser Aquilina. Kien għalhekk li personalment, Aquilina talab lill-plejers tiegħu biex ikunu ffokati mija fil-mija fuq il-final tan-Knock-Out meta l-ġurnata tagħha bdiet toqrob. Huwa żied jgħid li ħass li kieku jekk jirbħu din il-final u jgħollu l-ewwel tazza wara ħafna snin kien se jkollhom vantaġġ psikoloġiku fuq ir-rivali tagħhom tant li eventwalment wassalhom għar-rebħ tal-league wkoll. Rigal g ħ as-sapporters Aquilina sostna li d-Double hija rigal għas-sapporters numerużi li dejjem baqgħu leali u wara l-klabb kemm fit-tajjeb kif ukoll fil-ħażin. "Għoxrin sena mingħajr unur wieħed huwa perjodu twil wisq għall-klabb bħal San Ġiljan. Ċertament, nista' ngħid li San Ġiljan għandu l-aqwa sapporters f'Malta fil-waterpolo u meta niftakar ix-xeni ta' ferħ li rajt fil-Pixxina Nazzjonali, fil-klabb u fit-toroq ta' San Ġiljan il-ġimgħa l-oħra, żgur li se jibqgħu memorji mnaqqxin f'qalbna għal ħafna snin," fisser Aquilina b'sodisfazzjon. Waħda mir-raġunijiet għala San Ġiljan għamlu dan is-suċċess kienet minħabba li l-għażla fil-plejers barranin kienet perfetta din is-sena. Dan hekk kif it-tmexxija u t-talenti ta' Guillermo Molina u d-dedikazzjoni u l-impenn ta' Boris Vapenski kienu karatteristiċi formidabbli li flimkien mal-plejers l-oħrajn Maltin u l-Franċiż naturalizzat Malti aktar kmieni din is-sena Aurelian Cousin għaqdu skwadra b'saħħitha li kienet immexxija mill-kowċ bravu Vojvodina Marko Orlovic. Strumentali Il-President ta' San Ġiljan fisser kif Orlovic kien strumentali għax żamm l-iskwadra ffokata, motivata u mimlija kuraġġ u għal dan ukoll ħaqqu kull rispett tax-xogħol indispensabbli li għamel. "Marko għandu work ethic b'saħħitha immens u t-tim baqa' magħqud tul l-istaġun kollu taħt it-tmexxija tiegħu u anki f'mumenti diffiċli fis-sessjonijiet ta' taħriġ dejjem kien hemm għall-plejers u aċċerta li l-prestazzjonijiet tagħhom ikunu tal-ogħla livell possibbli," spjega Aquilina. Orlovic ingħaqad ma' San Ġiljan ftit qabel ma beda l-istaġun hekk kif il-kowċ ta' qablu, il-Kroat Emil Nikolic, ma setax ikompli f'din il-kariga minħabba li kellu problemi ta' saħħa. Ringrazzjamenti "F'dan il-mument ta' suċċess niftakar ukoll f'diversi membri dedikati u ħabrieka tal-Kumitat segwiti wkoll mill-helpers tal-imgħoddi. Ninsabu grati wkoll lejn il-kowċis u l-plejers tal-passat li ħadmu qatigħ fis-snin li għaddew biex l-isem ta' San Ġiljan jerġa' jibda jissemma bi prominenza fil-waterpolo," spjega l-President ta' San Ġiljan. Ta' min wieħed isemmi wkoll li qabel din l-okkażjoni, dan il-klabb kien mar viċin f'żewġ okkażjonijiet hekk kif kienu tilfu l-Kampjonat tax-xitwa darbtejn fosthom id-decider emozjonanti tal-2013. Su ċċ essi o ħ rajn Lejn l-aħħar tal-intervista, Aquilina għażel li jagħlaq billi jsemmi li l-klabb qed jiċċelebra wkoll is-suċċessi fis-settur tal-youth. Dan hekk kif l-Under 15s kienu inkurunati champions din il-ġimgħa filwaqt li l-Under 17s u l-Under 20s spiċċaw fit-tieni post grazzi għax-xogħol siewi ta' Mario Zammit, Claudio Spiteri de Barrom, Julian Xuereb u Aurelien Cousin. It-tim tan-nisa wkoll jistħoqqlu proset għall-prestazzjonijiet eċċellenti li għamlu matul l-istaġun minkejja bidu iebes.